บาทเปิด 34.77/79 บาทต่อดอลล่าร์
เงินบาทเปิดตลาด 34.77/79 บาทต่อดอลล่าร์  จับตาประชุมกนง.-ตัวเลขศก.ต่างประเทศ มองกรอบ 34.75-34.90 บาทต่อดอลล่าร์
3 ส.ค. 2559

เงินบาทเปิดตลาด 34.77/79 บาทต่อดอลล่าร์  จับตาประชุมกนง.-ตัวเลขศก.ต่างประเทศ มองกรอบ 34.75-34.90 บาทต่อดอลล่าร์ 
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 34.77/79 บาท/ดอลลาร์ จากเย็นวานนี้ที่ปิดตลาดที่ระดับ 34.74/75 บาท/ดอลลาร์
"เช้านี้ขยับขึ้นมานิดนึง ทำ High ที่ 34.82 ข้างล่างติด 34.75 มาหลายวันแล้ว วันนี้จับตาดูผลกนง.แต่คิดว่าไม่น่าจะมีอะไร แล้วดึก ๆ คืนนี้ก็มีตัวเลขการจ้างงานของสหรัฐฯ ซึ่งจะเชื่อมโยงไปถึงตัวเลขการจ้างงานนอกภาคเกษตรของสหรัฐฯ หรือ Non Farm Payroll ในวันศุกร์...และพรุ่งนี้ Week นี้ตัวเลขเศรษฐกิจเยอะ Event เยอะ แต่บาทก็ยังมีทิศทางแข็งค่า"
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 34.75-34.90 บาท/ดอลลาร์